I 1919 blev Schack udnævnt til [[attaché]] ved generalkonsulatet i [[Hamborg]], blev [[1921]] [[fuldmægtig]] i Udenrigsministeriet, [[1922]] fungerende [[Konsul (udenrigstjenesten)|konsul]] i [[London]], [[1923]] [[legationssekretær]] i [[Helsinki|Helsingfors]], [[1925]] vicekonsul i [[Montreal]], [[1928]] på ny fuldmægtig i Udenrigsministeriet, [[1931]] legationssekretær ([[chargé d'affaires]] ad interim, [[legationsråd]]) i [[Bern]] og blev [[1. februar]] [[1940]] (fra [[1. april]]) generalkonsul i [[Australien]], [[New Zealand]] og [[Fiji-øerne]] med base i [[Sydney]]. Den [[28. april]] [[1942]] blev han afskediget efter tysk krav, men den [[8. maj]] [[1945]] efter [[Danmarks befrielse]] genudnævnt under bevarelse af fuld lønnings- og pensionsanciennitet. Fra oktober [[1946]] var han tjenstgørende i Udenrigsministeriet, var i [[1947]] chargé d'affaires i [[Teheran]] og blev den [[13. oktober]] samme år (fra [[1. november]]) udsendt som [[Dansk Generalkonsulat Flensborg|dansk konsul i Flensborg]] med personlig titel af og rang som generalkonsul. I [[1959]] gik han på pension.
Personbillede_savnes Organisationer Uddannelsesinstitutioner